**Od ustanovitvene liste cesarice Marije Terezije za novomeško gimnazijo v letu 1746, do dolenjske akademske iniciative 2017**

Srečanje v obednici Frančiškanskega samostana v Novem mestu 8. septembra, 2017

**P r i s p e v k i**

[**From Novo mesto Gymnasium Founding Charter of Empress Maria Theresa in 1746 to Dolenjska Academic Initiative in 2017**](http://eregion.eu/8-9-2017-maria-theresa-gymnasium-1746-dolenjska-academic-initiative-2017)

Gathering in the Dining Room of the Franciscan Monastery Novo mesto on September 8, 2017

**A b s t r a c t s**

**P r i s p e v k i**

***Uvodne misli***

Dr. Vida Čadonič Špelič & dr. Miha Japelj

***Pozdravni nagovor***

Gvardijan p. Tomaž Hočevar, član Odbora, Frančiškanski samostan, Novo mesto

***Ustanovna listina Gimnazije Novo mesto 1746 cesarice Marije Terezije. Marija Terezija***, Dunaj, 8. avgusta, 1746

Mojca Lukšič, profesorica & ravnateljica gimnazije Novo mesto, članica odbora

***Ozadje in pomen slogana Gimnazije Novo mesto: Pietati litterisque – za spoštovanje in znanje***

Mag. Mitja Sadek, direktor Zgodovinskega arhiva Ljubljana, član Občinskega sveta Mestne občine Novo mesto

***Dolenjski naravoslovci***

Dr. Mihael Japelj, redni profesor Univerze v Ljubljani, vodja **Odbora za obeležitev 300-letnice rojstva Marije Terezije, ustanoviteljice Novomeške gimnazije**

***Prazgodovinske in jantarne poti***

Mag. Borut Križ, kustos oddelka arheologija, Dolenjski muzej, Novo mesto

***Simbolni pomen »Gimnazijke z Rastočo knjigo« v preteklosti, sedanjosti in prihodnosti***

Dr. Janez Gabrijelčič, avtor in programski koordinator projekta Združene rastoče knjige sveta, član odbora

***Zgodovinsko Novo mesto***

Dr. Vida Čadonič Špelič, direktorica Občinske uprave Mestne občine Novo mesto, članica odbora

***Čezmejno e-sodelovanje v letu evropske kulturne dediščine 2018: Vloga srebrne in storitvene e-ekonomije***

Dr. Jože Gričar, zaslužni profesor Univerze v Mariboru & programski koordinator

Medeobčinske pobude: Čezmejno e-sodelovanje v e-regijah

***Projekt za mlade - lepljenka***

Klavdija Kotar, vodja območne izpostave Novo mesto, Javni sklad za kulturne dejavnosti - JSKD Republike Slovenije

***Društvo Machova dediščina pod Gorjanci in Krajevna skupnost Mali Slatnik***

Marjan Hren, predsednik društva Machova dediščina

***Ob 300-letnici rojstva Marije Terezije***

Dr. Lea-Marija Colarič-Jakše, docentka & prodekanica, Fakulteta za turizem Novo mesto

***Uvodne misli***

V našem Novem mestu smo letos 15. maja osnovali Odbor za obeležitev 300-letnice rojstva Marije Terezije, ustanoviteljice novomeške gimnazije, prve državne gimnazije na Slovenskem. <http://www.novomesto.si/si/obcina/novice/?id=16959> Gimnazija v Novem mestu že od leta 1746 vse do današnjih dni predstavlja zelo pomemben temelj celotnega razvoja našega širšega okolja, tako na širokem področju kulture, znanosti, umetnosti, naravoslovja, tehnike in gospodarstva. Prav zaradi tega smo letos, 8. septembra v obednici frančiškanskega samostana organizirali posebno srečanje članov odbora, nekdanjih novomeških gimnazijcev in drugih ustvarjalnih

Novomeščanov. Želeli smo obuditi lepe spomine na Marijo Terezijo kot pomembno reformatorko in tako prispevati k spodbujanju in promociji čezmejnega e-sodelovanja na področju kulturne dediščine in turizma.

Poseben dogodek bomo pripravili naslednje leto v sklopu slovenske pobude čezmejnega e-sodelovanja v e-regijah ([Inter-Municipality Initiative: Cross-border eCollaboration in the eRegion](http://eregion.eu/Initiative)). Ker želimo v letu evropske kulturne dediščine povezati zgodovinske osebnosti, ki so živele in delovale v Novem mestu na različnih področjih, predlagamo da v prihodnjem letu pripravimo mednarodni posvet in z njim opozorimo na našo slavno zgodovino.

V nadaljevanju predstavljava posamezne prispevke udeležencev našega uspešnega srečanja.

Dr. Vida Čadonič Špelič

Dr. Miha Japelj

***Pozdravni nagovor***

Gvardijan p. Tomaž Hočevar, član Odbora, Frančiškanski samostan, Novo mesto

Najprej se zahvalim za zaupanje, da smo lahko gostili tako pomemben dogodek. Svoje globoko spoštovanje in hvaležnost za zaupanje izražam v imenu bratov frančiškanov tudi cesarici Mariji Tereziji, ki je verjela v strokovnost in sposobnost naših predhodnikov, da jim je zaupala nalogo vodenja prve gimnazije v regiji. To so bili veliki koraki malih ljudi, ki so v srcu nosili veliko ljubezni do domačega človeka in domačega mesta. To nam je skupno in na tem je potrebno graditi ne glede na vero ali politično pripadnost, temveč na osnovi ljubezni do domovine, jezika in naroda. To so pokazali naši bratje pred nami s sodelovanjem z mestnimi in državnimi oblastmi in tega si želimo tudi v prihodnje. Skupaj z vami vsemi želimo delati velike korake in v srcu še poglabljati ljubezen, ki je za velike korake potrebna. Naj nas vera ali politična pripadnost ne razdvajata, ampak naj nas vera, ki nas uči ljubezni in ljubezen, iz katere tudi izvira pripadnost neki politični usmeritvi ali kulturni opredelitvi, združuje za dobro našega mesta in države. Bodimo pionirji v združevanju in takrat bomo mi mali ljudje z veliko ljubezni zopet sposobni delati velike korake, ki bodo pričevalni tudi navzven vsem meščanom in državljanom.

***Ustanovna listina Gimnazije Novo mesto 1746 cesarice Marije Terezije. Marija Terezija***, Dunaj, 8. avgusta, 1746

Mojca Lukšič, profesorica & ravnateljica gimnazije Novo mesto, članica odbora

Spoštovani gostje, še posebej lepo pozdravljeni predstavnici iz Gimnazije Karlovec, ravnateljica šole ga. Snježana Štranjgar in njena pomočnica. Gimnazija Novo mesto je lani obeležila 270 let svojega neprekinjenega delovanja. Ustanovila nas je Marija Terezija in nalogo izobraževanja je v začetku zaupala našim frančiškanom. Meni je bila zaupana naloga, da vam preberem prevod ustanovne listine naše gimnazije. Prevod je ob postavitvi razstave Pietati litterisque:: Za spoštovanje in znanje na stopnišču naše šole pripravil mag. Mitja Sadek, ki je nekoč tudi bil gimnazijec, kasneje pa tudi profesor latinščine. Na razstavi nam spregovorijo dokumenti iz zgodovine gimnazije. Razstava je odprta za javnost. Če želite vodenje po razstavi, se obrnite na tajništvo šole.

V Ustanovni listini Gimnazije Novo mesto 1746 cesarice Marije Terezije

<http://www.nm-kloster.si/?page_id=3085>

je cesarica Marija Terezija zapisala kar nekaj razsvetljenih misli, pod katere se lahko podpišemo tudi danes in v katere danes še vedno verjamemo.

Danes se na gimnaziji predvsem ukvarjamo z izzivom, kako in s čim opremiti naše dijake, da bodo kos hitro spreminjajočemu se času in prihodnosti.

Najkasneje ob svetovnem dnevu knjige v aprilu 2018  želimo na šoli postaviti prvo Gimnazijko z rastočo knjigo. Veseli smo tudi, da so nekdanji gimnazijci pripravljeni ustanoviti in sodelovati v Alumni klubu Gimnazije Novo mesto.

***Ozadje in pomen slogana Gimnazije Novo mesto: Pietati litterisque – za spoštovanje in znanje***

Mag. Mitja Sadek, direktor Zgodovinskega arhiva Ljubljana, član Občinskega sveta Mestne občine Novo mesto

Današnji slogan novomeške gimnazije je bil obujen leta 2012, ko je gimnazija obeleževala 100. obletnico sedanje gimnazijske stavbe. Ob tej obletnici je Mitja Sadek za gimnazijo pripravil stalno razstavo dokumentov iz zgodovine te častitljive šolske ustanove. Avtor je tedaj za razstavo izbral naslov *Pietati litterisque – za spoštovanje in znanje.* Izvor te latinske sintagme sega v katoliški red piaristov, katerega glavno poslanstvo je izobraževanje revnih dijakov, njegov motto pa *pietas et litterae* (pobožnost in znanje).

Naslov zgoraj omenjene razstave iz leta 2012 že sam po sebi v vsebinskem smislu povzema bistvo oz. poslanstvo sleherne izobraževalne ustanove nekoč in danes, zato je aktualen in pomensko večen. Po drugi strani pa je po svojem izvoru in tradiciji tesno vezan ravno na Gimnazijo Novo mesto. Prvič se je ta besedna zveza pojavila na portalu prvotne gimnazijske stavbe v Novem mestu, kjer danes deluje glasbena šola. Tudi v nekaterih takratnih arhivskih dokumentih novomeške gimnazije, še zlasti pa v ustanovni listini z dne 8. avgusta 1746, ki jo je podpisala Marija Terezija, je ta pomenska dvojica (sicer v pomensko ustreznem nemškem izvirniku) stalno prisotna. Zelo povedno pa je tudi, da je gimnazija leta 1912, ko se je preselila v nove prostore, v katerih deluje še danes, skupaj z osebjem, učenci in učnim gradivom v novo stavbo »preselila« tudi svoj motto. Kmalu po odprtju nove stavbe so namreč v preddverju obesili ploščo z latinskim kronogramom, ki je po eni strani slavil tedanjega cesarja Franca Jožefa, vseboval pa je tudi besedno zvezo *pietate litterisque*. Po uničenju oz. izgubi te plošče ob rojstvu nove države leta 1918 je tudi *pietati litterisque* za skoraj sto let utonil v pozabo.

Za razumevanje pomena obuditve tega slogana gre zahvala in čestitka sedanjemu gimnazijskemu vodstvu, ki je v tem prepoznalo vrednost, na kateri gre graditi del identitete Gimnazije Novo mesto. Ravno bogastvo zgodovine in tradicije je nekaj, kar dela Gimnazijo Novo mesto tako posebno in drugačno od ostalih šol v Sloveniji in v širšem prostoru.

***Dolenjski naravoslovci***

Dr. Mihael Japelj, redni profesor Univerze v Ljubljani, vodja **Odbora za obeležitev 300-letnice rojstva Marije Terezije, ustanoviteljice Novomeške gimnazije**

Pri pripravi programa našega srečanje z delovnim naslovom: »Od ustanovitvene liste cesarice Marije Terezije za novomeško gimnazijo v letu 1746 do dolenjske akademske iniciative«, sem želel predstaviti vsem udeležencem dosežke pomembnejših naravoslovcev iz naših krajev. Pri svojem prispevku sem kratko opisal rezultate projektno raziskovalnega dela, ki so ga uspešno izvedli nadarjeni dijaki na Šolskem centru Novo mesto. Cilj njihove naloge je bil, da prikažejo prispevek Dolenjcev, Belokranjcev in Posavcev k celotnemu razvoju naravoslovne znanosti, tehnike in tehnologije v slovenskem in mednarodnem prostoru. Svoj projekt »Dolenjski naravoslovci« so dijaki predstavili širši javnosti 18. januarja 2016. Pripravili so zelo lepo razstavo o 31 izbranih naravoslovcih, ki so bili povezani z Dolenjsko, Posavjem in Belo krajino in pustili vidne sledi na širokem področju naravoslovja. Selekcijo in izbor naravoslovcev so dijaki opravili z brskanjem po svetovnem spletu, v arhivih, v bibliotekah, knjižnicah in muzejih. Med izbranci so ravnatelji in profesorji na novomeški gimnaziji, rojeni v naših krajih, v Novem mestu, novomeški gimnazijci, matematiki, fiziki, kemiki, inženirji, botaniki, agronomi, mineralogi, seizmologi ion drugi. Zapustili so nam številne in odlične strokovne knjige, mednarodno pomembne učbenike, ogromno svetovnih patentov, vrhunske mednarodne članke, novo razvojno opremo, nove fizikalne instrumente, nove tehnologije in še marsikaj drugega. Vse to so tudi zapisali in uredili. Izdali so knjigo »Dolenjski naravoslovci«, ki sta jo uredila med številnimi drugimi prof. Ivica Tomić in dr. Matej Forjan. Skrajšane podatke predstavljam v posebni prilogi ppt Dolenjski naravoslovci. Tu bo radovedni bralec, ali bralka lahko pregledal(a) spisek izbranih naravoslovcev, od prvo napisanega Janeza Vajkarda Valvasorja pa do Antona Mavretiča, avtorja vesoljske sonde Voyager.

V svojem prispevku sem se izključno posvetil samo izbranim naravoslovcem. Nisem torej omenil še veliko drugih vrhunski intelektualcev, umetnikov, pesnikov, pisateljev, zgodovinarjev, geografov, zdravnikov, ekonomistov, pravnikov in drugih, na katere so naša novomeška gimnazija in vsi naši krajani lahko še bolj ponosni.

**Natural Scientists from Dolenjska Region**

The students of the School Center in Novo mesto have studied in their R/D project the activities and achievements of important natural scientists from the regions of Dolenjska, Bela krajina nad Posavje. Final selection of 31 scientists from several fields, like mathematics, physics, chemistry, botanic, mineralogy, seismology, etc; from the first mentioned Janez Vajkard Valvasor to the last Anton Mavretič, inventor of Voyager have been elaborated.

Attachment:  [DOLENJSKI NARAVOSLOVCI Miha Japelj](http://eregion.eu/attached-documents/7804)

***Prazgodovinske in jantarne poti***

Mag. Borut Križ, kustos oddelka arheologija, Dolenjski muzej, Novo mesto

V prvem tisočletju pr. n. št. je bilo Novo mesto eden od najpomembnejših evropskih centrov. Uspešno gospodarsko središče s proizvodnjo železa in stekla je imelo intenzivne povezave tako z grško-etruščanskim, torej sredozemskim prostorom, kakor z ljudstvi v Alpah, v Panonski nižini in na območju Balkana, po jantarni poti pa tudi s prostorom ob Baltiku. Bogate arheološke najdbe steklenega, jantarnega in bronastega nakita, lončenine, železnega in bronastega orožja ter bronastega posodja Novo mesto opredeljujejo kot sedež halštatskih knezov. Vrh ustvarjalnosti predstavljajo figuralno okrašene situle, vrhunski umetnostni zaklad in neprecenljiv prispevek Novega mesta k skupni evropski kulturni dediščini.

*Novo mesto on the Prehistoric and Amber Roads*

*According to archaeological finds Novo mesto was one of the most important centers in the Early Iron Age Europe. Due to intensive production and selling of iron as the strategic raw material in the first millennium BC contacts were intensified with the communities in the central Alps, on the Baltic Sea shores, in the Pannonian Plain and Asian steppes, in Etruscan Italy, in regions of the Balkans and in Greece with its Mediterranean colonies. The Situla Art as the pick of creativity of the Early Iron Age Novo mesto society without a doubt belongs to the Treasury of World Cultural Heritage and is the indispensible contribution of Dolenjska to the formation of the common European cultural heritage.*

***Simbolni pomen »Gimnazijke z Rastočo knjigo« v preteklosti, sedanjosti in prihodnosti***

Dr. Janez Gabrijelčič, avtor in programski koordinator projekta Združene rastoče knjige sveta, član odbora

Cesarica Marija Terezija predstavlja tudi za nas Slovence svetel vzgled umnega in modrega ravnanja. Podarila nam je, med drugim, tudi novomeško gimnazijo. Skulptura Gimnazijka z rastočo knjigo bo naše gimnazijce in tudi druge na inovativen način spodbujala, da ji sledijo.

*Empress Maria Theresa represents also for us, Slovenians, bright example of smart and wise leadership. Among other she gave to us Gymnasium Novo mesto. Forthcoming sculpture »Grammar School Girl with a Growing Book”« should be for students and other inventive people a stimulation for their future.*

***Zgodovinsko Novo mesto***

Dr. Vida Čadonič Špelič, direktorica Občinske uprave Mestne občine Novo mesto, članica odbora

Kot ženska sem resnično ponosna na Marijo Terezijo, ki je s svojim načinom vladanja močno spremenila Evropo in tudi naše Novo mesto.

Občudujem njen pogum, kako je znala sprejemati življenje, saj je rodila 16 otrok, ob tem pa je sprejela pomembne reforme, ki so prinesle velik napredek in so aktualne še danes (socialni programi, ki so zajeli nujnost izobraževanja, agrarne reforme, uvedba katastra in matičnih knjig). Ni skrbela izključno za elite, temveč za vsakega posameznika, saj je z izobraževanjem poskrbela za duševno, s kmetijstvom pa za telesno hrano celotnega naroda.

Zahvaljujoč njeni modrosti in ženski intuiciji imamo v Novem mestu najstarejšo gimnazijo v Sloveniji z neprekinjenim delovanjem in številne pomembne ustvarjalce, znanstvenike, športnike, umetnike, ki so se šolali v novomeški gimnaziji in so dosegli na slovenski in mednarodni ravni odlične rezultate.

Želim si, da bi bila Marija Terezija resničen vzgled današnjim ženskam. Vabim jih, da se družbeno angažirajo in povedo svoje mnenje in predloge. Prepričana sem, da jih bodo njihovi moški pri tem podpirali.

Našo kulturno dediščino halštatksega obdobja, ki je v letošnjem letu doživela vrhunec z Jantarnim letom, bomo promovirali tudi v prihodnjem letu. Zaradi obeležitve 120-letnice rojstva Leona Štuklja bo Mestna občina Novo mesto leto 2018 razglasila za leto športa in tako najlepše povezala kulturo in šport.

V evropskem letu kulturne dediščine 2018 bo Novomeščanom gotovo največje darilo prenovljeno mestno jedro, ki bo tako postalo eno najlepših srednjeveških trgov. S tem bomo pokazali naš odnos do bogate kulturne dediščine, ki bo v naše mesto privabljal vedno več tujih gostov.

Ker želimo v letu kulturne dediščine Evrope povezati zgodovinske osebnosti, ki so živele in delovale v Novem mestu na različnih področjih, predlagam, da v prihodnjem letu pripravimo mednarodni posvet in z njim opozorimo na našo slavno zgodovino.

*Being a woman, I fell truly proud of Maria Theresa. Her way of ruling strongly changed Europe as well as our town. Her focal point was not the elite, but each individual of the society. She didn’t only provide food through her agricultural reforms; she also satiated people’s intellectual hunger through her education reforms.*

***Čezmejno e-sodelovanje v letu evropske kulturne dediščine 2018: Vloga srebrne in storitvene e-ekonomije***

Dr. Jože Gričar, zaslužni profesor Univerze v Mariboru & programski koordinator

Medeobčinske pobude: Čezmejno e-sodelovanje v e-regijah

Ohranjanje in izrabljanje kulturne dediščine **z**adeva vse skupine prebivalstva, tudi starejše. Srebrna e-ekonomija (Silver eConomy) je tista ekonomija, v kateri intenzivno izrabljajo e-tehnologije z vidika in potreb starejše generacije. Staranje prebivalstva je težava in velika priložnost človeštva. Da bi priložnosti mogli izrabiti, se moramo pravočasno primerno organizirati. Tovrstni procesi so dolgotrajni. Najbrž je realno pričakovanje, da bo izgradnja srebrne e-ekonomije zahtevala deset do dvajset let.

Sestavine srebrne ekonomije so številne: naraščajoče srebrno tržišče, razlike v potrošniških usmeritvah in vzorcih, velikost javnih in zasebnih izdatkov v zvezi s starejšimi, skrb za starajoče se prebivalstvo in izboljšanje življenja starejših (50+), izboljšanje kakovosti življenja, preventivno zdravljenje, uporaba novih tehnologij (digitaliziranje) za zmanjšanje stroškov staranja, celostno pristopanje k staranju, vključevanje starajočih v družbo in ekonomske aktivnosti, razvijanje inovativnih politik ter proizvodov in storitev, vseživljenjsko učenje, medgeneracijsko sodelovanje, vključevanje vseh sektorjev gospodarstva (proizvodnje, distribucije, potrošnje dobrin). Gre za celostno problematiko, za veliko stvar, ki zadeva nas vse.

Storitvena ekonomija - ekonomija delitve (Sharing eConomy, Services eConomy, Collaborative eConomy) je nov način gledanja na gospodarstvo, v katerem več posameznikov uporablja isto dobrino (na primer avto, kolo, hišne pripomočke, orodja, prostore, zemljo, znanje itn.). Pomen izrabljanja dostopnosti je pred pomenom lastništva. V primerih, ko je zlasti mogoče deliti neko dobrino, na primer družabno omrežje, se uporablja tudi izraz sodelovalna potrošnja (Collaborative Consumption). Gre za nove poslovne modele, v katerih sodelovalne platforme (Collaborative Platforms) omogočajo poslovne aktivnosti, ki ustvarjajo odprto tržišče za začasno uporabo neizrabljenih dobrin ali storitev, pri čemer se lastništvo ne menja. Storitvena ekonomija se po prvih uspešnih izkušnjah v ZDA širi tudi v države EU zlasti na področju transporta, bivanja in potovanj.

Odprla se je priložnost, ki je ljudje še nikoli nismo imeli: na enostaven, cenen in pregleden način se lahko povezujejo osebe, ki lahko opravijo neko storitev, s tistimi, ki storitev rabijo. Ljudem je treba zagotoviti svobodo, da se poslovno povezujejo, so-ustvarjajo in si medsebojno koristijo. To je zlasti zanimivo za manj zavarovane socialne skupine, kot so študenti, upokojenci, gospodinje, da izrabijo svoj prosti čas in svojo lokacijo ter se »dajo uporabiti« za omejen čas za ne zelo velik denar.

Nujna je usmeritev v čezmejno e-sodelovanje. Več razlogov napotuje na to:

* V Sloveniji in v sosednjih državah rabimo določene e-rešitve, za razvoj in uvedbo katerih vsem manjka ljudi, denarja in časa.
* Slovenija je majhna država, v kateri bo včasih težko zbrati vse potrebne zmogljivosti in specialnosti.
* Če zamisel poskusne (prototipne) rešitve lahko pripelje do predloga konkurirati na nekem razpisu EU projektov, morajo sodelovati najmanj tri države; preje kot se skupine vzpostavijo, se spoznajo in povežejo, več možnosti imajo za uspeh.
* Slovenija je edina država v Srednji Evropi, ki je vključena v tri EU makro regije: Podonavsko, Jadransko-Jonsko in Alpsko, kar je lahko izjemna priložnost.

Vzpostavljeno je omrežje e-seniorjev (<http://eregion.eu/initiative/members/associations>) kot sestavina Medobčinske pobude: čezmejno e-sodelovanje v e-regiji (<http://eRegion.eu/Initiative>). Če ste 55+ in še niste vključeni v pobudo, se lahko vključite v to omrežje. Članarine ni, člani nimajo formalnih obveznosti, od njih pa se pričakuje, da v okviru možnosti in interesa pomagajo razvijati čezmejno e-sodelovanje.

***Cross-border eCollaboration in 2018 – Year of European Cultural Heritage: A Role of Silver eConomy and Sharing eConomy***

*Mayor components of the preparations for the 2018 – Year of European Cultural Heritage are considerations about the exploitation of eTechnologies to the benefits of all generations. The Silver eConomy is the economy in which eTechnologies are extensively used to support life and activities of elderly (55+). Population aging is a challenge to the society. A growing Silver eMarket should be developed to the benefits of all. The Sharing eConomy (Services eConomy, Collaborative eConomy) is a new way of seeing the economy. By using eTechnologies, the use of some goods (cars, homes, equipment, land) can be shared with those who need them for a limited period of time. Renting-a-service is a major opportunity. In order to develop the Silver and Sharing eConomy, an accelerated cross-border eCollaboration is required.*

***Društvo Machova dediščina pod Gorjanci in Krajevna skupnost Mali Slatnik***

Marjan Hren, predsednik društva Machova dediščina

V okviru Društva Machova dediščina pod Gorjanci in Krajevne skupnosti Mali Slatnik smo v letu 2015 pričeli z oživljanjem pomembne zgodbe iz preteklosti našega kraja. Zgodbo o vizionarski družini Mach in njeni pomembni zapuščini želimo predstaviti preko Machove učne poti, ki  v okviru obstoječih naravnih in kulturnih danosti predstavlja zgodbe in dosežke iz preteklosti ter jih tako ohranja za prihodnost.

Pešpot služi kot edinstven pripomoček za promocijo te pomembne dediščine. Leta 2016 je minilo sto let od smrti Ernsta Macha, avstrijskega znanstvenika, ki je skupaj s starši živel tudi na Velikem Slatniku. Njegov oče, Johann Mach, je kot prvi v Evropi , na Velikem Slatniku začel gojiti metulja sviloprejca jamamaja, zaslužen pa je tudi za uvajanje sodobnih prijemov v kmetijstvu in sadjarstvu v krajih pod Gorjanci.

Pohodniška pot, ki je krožna, ima pet vstopnih točk. Pot večinoma poteka po območju, ki je bilo nekoč del Machovega posestva. Na poti je 19 učnih točk. Ob poti je 11 studencev, rdeča nit učne poti pa so zgodbe o Machovi družini. Učne točke opozarjajo na pomembne naravne in kulturne danosti, na šestih si je mogoče odpočiti na gozdnem pohištvu, ki je delo domačih mojstrov, prostovoljcev društva.

Celotna krožna pot je dolga 9,2 km, najpogostejše obiskana različica pa je dolga 6,8 km. Pot je opremljena s tablami, tako da vsak pohodnik izve vse o značilnostih poti. Na voljo je tudi zgibanka "Machova učna pot" in vodnik "Slatenska dolina in Machova dediščina pod Gorjanci", avtorja Marjana Hrena. Pot je zelo obiskana skozi vse leto.

Društvo Machova dediščina prireja tudi najrazličnejše dogodke za širšo javnost. Naj naštejem nekatere: Noč metuljev v juliju ali v avgustu, Novoletno - božični pohod, Spomladansko- velikonočni pohod, pohod ob prazniku KS Mali Slatnik v avgustu.

Organizirali smo tudi ex tempore in  razstavo del slikarjev samoukov, nastop pevskega zbora, literarni večer in še kaj bi se našlo.

***Projekt za mlade - lepljenka***

Klavdija Kotar, vodja območne izpostave Novo mesto, Javni sklad za kulturne dejavnosti - JSKD Republike Slovenije

Projekt LEPLJENKA ZA MLADE pri Javnem skladu RS za kulturne dejavnosti, območna izpostava Novo mesto vodimo sedaj že tretje šolsko leto. Namenjen je predvsem gimnazijcem, ki sicer v sklopu učnega programa v zadnjih letnikih obravnavajo izjemno zanimivo umetniško obdobje konstruktivizma.

Projekt izvajamo skozi obliko delavnice, kjer mladi v literarno ustvarjanje vstopijo na nekoliko drugačen način. Za vsakega mladega si namreč želimo, da bi se v svet literarne umetnosti 'potopil' kar največkrat, saj nam z vsakim potopom na dah le ta daruje refleksijo, občutje, odziv in inspiracijo – za delovanje tudi v vsakdanjem bivanju. Ustvarjanje lepljenk razširja razmišljanja mladih, jih poglablja, hkrati pa jih brusi v kritične posameznike. Brati in razumeti »vrtenje sveta«, razmišljati in priti do svojih presoj. Vse to omogoča ustvarjanje LEPLJENK, torej pesmi, ki ji ne pišemo, ampak lepimo iz koščkov izrezanih besed. V zgodovinskem smislu zelo dobro poznamo lepljenke Srečka Kosovela in Avgusta Černigoja. Projekt smo že izvedli na različnih gimnazijah po Sloveniji in izvedba delavnic sledi vse do konca letošnjega koledarskega leta.

V letu 2018 bomo projekt zaokrožili s pregledno razstavo nastalih lepljenk, izdajo kataloga ter strokovnim predavanjem – soarejo, ki jo bomo izvedli skupaj z Anton Podbevšek Teatrom in Filozofsko fakulteto. V projektu so do sedaj sodelovale gimnazije iz Novega mesta, Brežic, Ljubljane, Nove Gorice, Sežane. Zelo se trudimo, da bi k projektu privabili še druge gimnazije. Dogovori potekajo z gimnazijami v Mariboru, Črnomlju in Celju. Mentorja: Samo Dražumerič, pesnik/pisatelj in Peter Škerl, ilustrator.

Ocenjujemo, da bo sodelovalo preko 300 gimnazijcev, ki jih bomo povabili, da se udeležijo soareje (Anton Podbevšek Teater) v Novem mestu. Predvideni čas: spomladi 2018.

*The Society of Mach’s Heritage in the Gorjanci Valley is committed to reviving the legacy of the Mach family that lived in the village of Veliki Slatnik near the town of Novo mesto. The family engaged itself with the breading of the silkworm Jamamaj and farming. The eldest son Dr. Ernst Mach was a world renowned scientist. The Society is constructing a tutorial trail to promote the heritage*

***Ob 300-letnici rojstva Marije Terezije***

Dr. Lea-Marija Colarič-Jakše, docentka & prodekanica, Fakulteta za turizem Novo mesto

Cenjene gospe in gospodje, dovolite mi, da vas vse skupaj in vsakega posebej prav lepo pozdravim, se zahvalim organizatorjem počastitve 300-letnice rojstva cesarice Marije Terezije za organizacijo dogodka, čestitam referentom za pomenljive prispevke ter izrazim zadovoljstvo in čast, da sem lahko prisostvovala današnji slovesnosti.

Ko pripravljamo strokovne ali znanstvene prispevke, jih okarakteriziramo z nekaj ključnimi besedami. Današnjo slovesnost bi okarakterizirala s tremi ključnimi besedami: znanje, izobraževanje, rast.

Med vas posredujem informacijo, da prostoru Novega mesta in širše odpira svoja vrata Mednarodna akademija za inovativni turizem, ki služi povezovanju in soustvarjanju socialnega kapitala mladih generacij. Pripravljamo štiri ustvarjalnice inovativnega turizma, ki se bodo odvile prihodnje leto, in skupaj z vami si želimo pripraviti še eno na temo kulturnega turizma ter tako prispevati k obeležitvi leta 2018 kot leta s poudarkom na področju kulture Novega mesta.

Naš prostor potrebuje nove paradigme, strokovne in znanstvene pristope ter odgovore na vprašanji, kje smo in kam gremo. Odpreti se moramo globalnemu svetu ali globalni svet pripeljati v naš prostor, pri tem pa ključno paziti, da ne izgubimo svoje pristnosti, avtentičnosti, gostoljubnosti in istovetnosti. Skrbno moramo čuvati našo dediščino, jo negovati in dnevno ustvarjati za naše zanamce.

Cesarica Marija Terezija je bila mogočna gospa in Slovenci so jo imeli zelo radi, saj je na takratnem ozemlju slovensko govorečega prebivalstva uvedla slovenske šole, ustanovila študijsko knjižnico, podpirala slovensko umetnost in pod njenim vodstvom je napredovala znanosti, umetnost in obrt. Prepričana sem, da bi bila Marija Terezija vesela in ponosna, če bi v prostoru Novega mesta zagledalo luč sveta Univerzitetno in raziskovalno središče.

Danes sem se raznežila ob mnogih mislih, ki ste jih tako čutno natrosili med nas. Jaz pa med vas pošiljam misel Malega Princa, ki pravi, da kdor hoče videti, ta mora gledati s srcem, kajti bistvo je očem nevidno. In le v rosi drobnih stvari najde srce svoje jutro in svežino.